Seg timunent d assawen, tameṭṭut ur teqqim ara akken i tella imi tbeddel fell-as teswiɛt, tuɣal ula d nettat tesɛa neɣ ttewfken-as kra n yisuḍaf deg tmendawt ladɣa aḥric n twacult sumata d tmeṭṭut s wudem uberriz ama deg twacult ama deg uxeddim.Ihi isuḍef yeɛnan akk tameṭṭut tazzayrit ttwajmɛen deg wayen yettusemman isuḍaf n twacult id d-yeffɣen ass n 09 juin 1984, deg lawan-nni taɣamsa tazzayrit teḥseb asnulfu n yisuḍaf-a d wid ara iɛiwnen deg usudes n twacult tazzayrit, deg-s snulfan-d isuḍaf yettwasemres ɣef tezzayriyin sumata ama ɣef tmeṭṭut taqbaylit ama ɣef tmeṭṭut taɛrabt, xas ma ulama mxalafent deg yidles d laṣel.ttawin-d sumata ɣef zwaǧ,taɛemamt, lwert d urebbi.